Jack Williamson
**Jack Williamson** ( 29.4. 1908. - 10.11. 2006.) je američki pisac naučne fantastike s najdužom književnom karijerom koja je počela još 1928. godine pričom **Železni čovek**, a završila "tek" 2005. godine pričom The **Stonehenge Gate**. Williamson je ujedno i najstariji dobitnik nagrade Hugo koje će dobiti 2001. godine to jest u svojoj 93 godini života. Američki pisci naučne fantastike su mu dali 1988. godine počasnu titulu "Dekana naučne fantastike".

Životopis
---------

Williamson se rodio 29.4.1908. godine u mjestu Brisbee u Arizoni, u obitelji zemljoradnika i stočara koja se tijekom njegova djetinjstva selila kroz Teksas i Novi Meksiko u potrazi za boljim pašnjacima. U mladosti se samoobrazovao čitajući po knjižnicama, a prvu je priču objavio 1928. godine - u životnoj dobi od dvadeset godina. Bila je to priča "*The Metal Man*" u časopisu *Amazing Stories*. Njegovi rani radovi uključuju svemirsku operu "*The Legion of Space*", započetu 1934. godine, ZF/fantastičnu "*Darker Than You Think*" 1940. godine, zatim "*The Humanoids*" 1948. godine, priču o antimateriji "*Seetee Ship*" 1951. godine (pod pseudonimom Will Stewart), kao i seriju o putovanju kroz vrijeme "*Legion of Time*" 1952. godine.

Tijekom pedesetih godina prošlog stoljeća diplomirao je i magistrirao na Eastern New Mexico University u Portalesu, gdje je kasnije i radio, dok je doktorat na temu rada H.G. Wellsa obranio na University of Colorado.
Kasniji radovi obuhvaćaju djela poput "*The Ultimate Earth*" godine 2000. za što je dobio nagrade Nebula i Hugo, dok je za "*Terraforming Earth*" godinu dana kasnije osvojio Memorijalnu nagradu Johna W. Campbella. Godine 1976. imenovan Velikim majstorom (*Grand Master*, drugi po redu uopće), titulom što ga dodjeljuje organizacija Science Fiction and Fantasy Writers of America, dok je nagradu Hugo dobio i za autobiografiju "*Wonder's Child: My Life in Science Fiction*" 1985. godine. Posljednji roman, "*The Stonehenge Gate*", napisao je 2005. godine.
Službeno mu se pripisuje kovanje pojmova "genetski inženjering" i "teraformiranje". Dana 10. studenog 2006. godine umro je u dobi 98 godina u svojem domu u mjestu Portales, savezna država Novi Meksiko.

Bibliografija
-------------

Djela Jacka Williamsona prevedena na srpskohrvatski:

* "Humanoidi"
* "Dodir humanoida"
* "Konačna zemlja" (izašlo i u "Monolithu 006")
* "Metalni čovjek" (Sirius 36)
* "Torbarev nos" (Sirius 36)
* "U potrazi za Persephonom"(Sirius 38)
* "Mrtva zona" (Sirius 42)
* "Zbor izviđača" (Sirius 46)
* "Skrštenih ruku" (Sirius 75)
* "Najveća zagonetka" (Sirius 86)
* "Postaja kod Ugasle Zvijezde" (Sirius 87)
* "Do Marsa!" (Sirius 88)
* "Guinevera za svakoga" (Sirius 89)
* "Sjajna zvijezda" (Sirius 104)
* "Tamna zvijezda" (Futura 37)
* "Smrt zvijezde" (Futura 49)

***Jack Williamson*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 61553852
* LCCN: n79027136
* ISNI: 0000 0003 6864 2782
* GND: 119259796
* SUDOC: 027197700
* BNF: cb11929245z (podaci)
* BIBSYS: 90137050
* NLA: 35611138
* NDL: 00461057
* NKC: js20020311006
* BNE: XX985593
* CiNii: DA13109771
* CONOR.SI: 68090467
* NSK: 000057232

 |